

*ΠΑΤΡΑ 5/12/2023*

*ΠΑΡΑΚΛΗΣΗ ΝΑ ΔΗΜΟΣΙΕΥΤΕΙ ΣΤΗΝ ΕΦΗΜΕΡΙΔΑ*

*ΘΕΜΑ: ΕΤΗΣΙΟ ΜΝΗΜΟΣΥΝΟ*

*Το Σάββατο 11/11/2023 πραγματοποιήθηκε στον Ι.Ν. Αγίου Διονυσίου, το ετήσιο, καθιερωμένο μνημόσυνο του Περιφερειακού μας Τμήματος, υπέρ της μνήμης τον θανόντων συναδέλφων μας .*

*Ο καφές δόθηκε στην αίθουσα του café-bar <<DECK>> Ηρώων Πολυτεχνείου .*

*Η τέλεση του μνημόσυνου λίγο πριν τις γιορτές των Χριστουγέννων, στοχεύει να κάνει τη μνήμη μας να θυμηθεί τους συναδέλφους που κόπιασαν και εργάστηκαν για να μεγαλουργήσει ο ΟΤΕ, αλλά και για να υπάρχει ο Σύλλογός μας ως φορέας εξυπηρέτησης των συναδέλφων μελών μας, της αναγνώρισης ιδεών με πνεύμα των δημοκρατικών ελευθεριών και των ανθρώπινων δικαιωμάτων αλλά και την πραγματοποίηση διάφορων πολιτιστικών και κοινωνικών δράσεων .*

*Ο Σύλλογος προσδοκούσε σε μεγαλύτερη προσέλευση των συναδέλφων μας. Προφανώς η κακοκαιρία ήταν η αιτία που τους εμπόδισε.*

*Με την πικρή μάλιστα διαπίστωση ότι τον τελευταίο καιρό έχουμε περισσότερες <<αναχωρήσεις >> μελών του Συλλόγου μας, η επέτειος του ετήσιου μνημόσυνου που έχει καθιερωθεί έχει σκοπό να τους ξαναφέρνουμε στη μνήμη μας, να τους τιμούμε και να προσευχόμαστε για την ανάπαυση της ψυχής τους.*

*Να θυμηθούμε και τους φίλους μας που χάθηκαν πρόωρα.*

*Να ξαναφέρουμε στη μνήμη μας αυτούς με τους οποίους αρμονικά συνεργαστήκαμε, αλλά και διαφωνήσαμε και μαλώσαμε, αλλά πάντα είμαστε αγαπημένοι.*

*Διότι γνωρίζουμε καλά ότι,<< οι άνθρωποι φεύγουν πραγματικά μόνον όταν τους ξεχνάμε, διαφορετικά αυτοί ζουν πάντα στη μνήμη και στην καρδιά μας>>.*

*ΓΙΑ ΤΟ ΠΕΡΙΦΕΡΕΙΑΚΌ ΤΜΗΜΑ ΠΑΤΡΩΝ*

*Ο ΠΡΟΕΔΡΟΣ Ο ΓΡΑΜΜΑΤΕΑΣ*

*Π. ΡΟΖΗΣ Α. ΣΤΕΡΓΙΟΠΟΥΛΟΣ*